
P 11  A E F A I'  I O. 

TPamelsi  morbi  cutis  chronici,  iique  exanthematici, 
magnum  hominum  numerum  infestant,  non  modo 
rarius  illa  occurrit  species,  quam  Ichthyosin 
vocare  solent,  verum  etiarn,  quod  pathogeniam, 
aetiologiam  et  curationem  attinet,  reliquis  minus 
est  dilucidata.  Quum  igitur  omnia  hujusmodi 
exempla,  quotquot  occurrunt,  descriptu  digna 
videantur,  nihil  impedimento  esse  putavi,  quomi- 
nus ad  proponendum  casum  singularem,  quem 
observavi,  me  attingerem.  Gryphiae  enim,  quum 
clinicen  medicam  frequentarem,  homo  sese  ob- 
tulit ichthyosi  ab  incunabulis  inde  laborans,  sed 
alio  simul  detentus  morbo,  quo  aliquanto  post 
interiit.  Alterutrum  femorum,  ntpote  quae  pro 


ceteris  partibus  exanthemate  essent  obsessa,  deli- 
neandum curavi  et  iconem  dissertationi  addidi. 
Ne  v ero  meram  morbi  historiam,  eamque  bre- 
vem, apponerem,  de  ichthyosi  generatim  non- 
nulla  conscripsi,  secutus  auctoritatem  virorum, 
qui  optime  hac  de  materie  disseruerunt.  Quae 
* ex  propria  experientia  desumsi,  non  adeo  multa 
quidem  sunt,  at,  si  displiceant  lectoribus,  certe 
excusatione  haud  indigna. 


MORBI  DEFINITIO. 


Ichthyosis  (Graecis  Anglis  Fish-skin, 

Germanis  Fischschuppenausschlag)  morbum  sistit  longum, 
utplurimum  insanabilem,  aut  congenitum  et  tum  plerum- 
que per  totum  corpus  diffusum,  aut  acquisitum,  eumque 
vel  universalem,  vel  partialem,  qui  in  morbosa  cuticulae 
degeneratione,  aut  plane  deficientibus  inflammationis  ve- 
stigiis, aut  phlegmasiae  signis  magis  recedentibus,  cernitur. 
Epidermis,  cui  plerumque  cutis  subest  crassescens,  vel  in 
furfures,  vel  squamas,  vel  crustas  continuo  abit  atque  de- 
labitur. 


% 


MORBI  DESCRIPTIO. 

Symptomata,  incipientem  ichthyosin  indicantia,  ab 
auctoribus  alia  atque  alia  esse  tradita,  mirari  noli: 
morbus  enim  a parentibus  hereditate  solet  obtineri, 


itaque  a primis  incunabulis  infantes  plerumque  de- 
turpat. Orditur  a continua  epidermidis  degeneratae 
secessione,  partes  affectas  exanthematis  more  defoe- 
dantis,  quod  nunc  solitarium  nunc  catervatum  appa- 
ret, utplurimum  faciem  pectusque  primum  obsidet, 
paulatimquc  super  truncum  et  extremitates  diffundi- 
tur. Plerumque  exanthema  siccum  est,  et  abstersum 
maculam  cutis  rubicundam  offert.  Morbosa  aut  epi- 
dermis in  dies  inaequabiliter  indurescit  furfuresque 
delabentes  in  lamellas  mutantur,  ita  quidem,  ut  la- 
mellae squamosae,  inaequabiles,  nonnunquam  angu- 
latae, saepius  rotundiusculac,  priusquam  dolabuntur, 
majori  parte  super  cutem  solutae  eleventur,  minori 
tanquam  per  radiculam  ei  adhaereant.  Non  semper 

autem  exanthema  dictas  exhibet  squamas,  etenim  in 
pectore  praesertim  et  dorso,  nec  non  aliis  quibus- 
dam partibus,  quandoque  striae  angustae,  sat  longae, 
corporis  axi  parallelae  emergunt,  quibus  integra  cu- 
tis ita  interposita  est,  ut  quamlibet  maculam  lon- 
gam, vel  potius  striam,  cujus  centrum  cuti  affixum, 
peripheria  autem  reflexa  et  elevata  est,  sana  cutis 
plaga  excipiat , et  hanc  iterum  ilerumque  stria  se- 
quatur, id  quod  Orientalibus  Tyria  (Ophiasis)  nun- 
cupatur. Saepe  exanthema  in  articulis  apparet,  cru- 
stas referens  fuscas,  crassas,  tenaciter  adhaerentes, 
haud  raro  unguis  magnitudinem  aequantes,  arborum 
cortici  similes.  Crustae  seu  cortices,  e squamis  pau- 
lafim  prodeuntes,  ubi  deciderunt,  mox  reparantur; 
si  auferuntur,  superficiem  offerunt  porosam,  lineae 
earum  cutaneae  secus  decurrunt  atque  lineae  cutis 
sanae  ambientis;  superficiem  habent  glutinosam,  ve- 
lut  adipe  obductam.  Dolor  abest,  at  levis  pruritus 
stragulorum  calore  et  repentina  tempestatis  vicissi- 
tudine excitatur.  Squamae  absque  dolore  et  diffi- 
cultate possunt,  auferri  et  per  intervalla,  imo  non- 
nullae quotidie,  delabuntur.  Verum  quotannis  etiam 
totalis  crustarum  et  squamarum  secessio  atque  rege- 
neratio locum  habent;  utplurimum  hieme  deci- 
dunt, sub  veris  reditum  partes  desquamatae,  impri- 
mis manus  et  facies,  dolent,  fissuras  agunt,  sangui- 
nem edunt,  novisque  squamis,  aut  cruslis,  teguntur. 
Plerumque  post  pubertatem  demum  morbus  perfe- 


II 


clam  obtinet  evolutionem.  Volarum  manuum  plan- 
tarumque pedum  epidermis  ab  exanthemate  tuta  esse 
solet,  saepe  tamen  crassescit,  riget,  aut  rimas  dolori- 
iicas  agit. 

• / 

Cerutti  (1)  tamen  exempli  mentionem  fecit, 

>quo  morbus  non  modo  pedum  plantas  tenuisse,  sed 
letiam  in  his  et  circa  articulos  primum  erupisse  dici- 
itur.  Alterum  casum  apposuit  Schmidt  (2),  quo 
i exanthema  volam  manus,  imprimis  plantam  pedis  et 
regionem  malleolorum  corripuit.  Brambiila  puel- 
lam vidit,  cujus  manuum  volae  pedumque  plantae 
piae  ceteris  parlibus  degenerationi  obnoxiae  fuerunt, 
id  quod  Stalpart  van  der  WieI  in  puero  se  ob- 
servasse tradit.  Willano  (3),  qui  exanthema  ne- 
due  m dorso  neque  ad  coxas  apparere  dicit,  exem- 
Dlum  a Pierer  (4)  observatum  refragatur,  quippe 
fpio  squamarum  formatio  in  coxarum  regione,  axil- 
I»  et  fossis  popliteis  vehementissima  existeret.  Adul- 
i$  etiam  partes  pudendae  exanthemate  corripi  di- 
cuntur. Culis  aegrotantis  perspiratio  vel  ex  toto  sup- 
pressa, vel  maxime  diminuta  est;  sensus,  qua  crustae 
aut  squamae  exstant,  hebetior,  pilorum  incrementum 

(1)  Cerutti  palhologiscli - anatomisches  Museum,  2tes 
Heft.  Leipzig. 

(2)  Descriptio  Ichthyosis  corneae  congenitae  in  virgine 
«bservatae,  Bremae  1B30. 

(3)  Willau,  Hautkrankheiten  u.  ihre  Behandlung 

11.  Bd-  143  p.  b 

(4)  Pierer,  Annalen  X Heft.  Oct.  p.  I3«5t 

exiguum.  Universa  organismi  valetudo  parum  tur- 
bari videtur  morbo,  attamen  in  symptomatum  caterva 

• 

nonnulla  observantur  magis  minusve  constantia,  quae 
corpus  non  plane  integrum  esse  testantur.  Physica 
organismi  evolutio  ex  more  tardius  procedit , homi- 
nes infirmi  sunt,  quanquam  incrementum  haud  sem- 
per  praepeditum;  quod  mentem  attinet,  inertia,  tor- 
por, morositas,  taciturnitas  animadvertuntur.  Alia 
symptomata  desiderantur,  morbusque  summum  evo- 
lutionis gradum  adeptus,  quod  post  pubertatem  fieri 
solet,  subsistit.  Nunquam  suppuratio  aut  ulceratio 
accedit,  sed  squamae  vel  crustae  manent.  Non  modo 
per  annos,  sed  totam  per  vitam  hoc  exanthema  ple- 
rumque viget  et  vix  unquam  sua  sponte  evanescit. 
Scriptores  prisci  sudores  foetidos,  capillorum  deco- 
lorationem (IrfQojGQota)  et  fluxionem  symptomata  con- 
stantia exhibere  putabant,  id  quod  recentiores  refu- 
tarunt; aegros  vero  specificum  spargere  odorem,  ne- 
gari nequit.  Contagiosi  nihil  morbus  habet.  Ut- 
plurimum  aegroti  post  multos  demum  annos  obeunt 
affectioque  universalis,  si  ad  extremum  gradum  mor- 
bus universalis  evectus  est,  in  conspectum  prodeunt: 
aegroti  languent,  asthmaticis  insultibus,  praeser- 
tim nocturno  tempore , suffocatoriis  affectionibus, 
tussi  vehemente,  spastica,  infestantur,  noctuque  agryp- 
nia  vexati,  sudoribus  colliquativis,  viscidis,  specifi- 
cum odorem  spirantibus,  diffluunt;  vox  attenuatur 
et  raucedinem  prodit j fames  atque  sitis  modum  ex- 


* 

cedunt,  ingesta  autem  vomitu  vel  diarrhoea  mox 
redduntur;  oedemata,  imo  hydrops,  subsequuntur; 

i i 

animi  magna  est  morositas.  Demum  variae  nervo- 
rum affectiones,  lipothymiae,  convulsiones,  partium 
singularium  paralysis,  exoriuntur,  quibus  mors  su- 
pervenit. 

DIVISIO. 

Quum  ichthyosis  forma  non  eadem  semper  ap- 
pareat, auctores  eam  in  species  diduxerunt,  quas  duce 
Struve  (1)  hic  proponam. 

I.  Ichthyosis  simplex,  quae  rarius  conge- 
nita et  universalis  apparet,  sed  plerumque  acquisita, 
eaque  vel  partialis,  vel  universalis,  squamulas  offert, 
aut  furfuraceas,  aut  majores,  tenues,  a corporis  su- 
perficie perpetuo  cedentes,  nunquam  tamen,  ut  in 
piscibus , imbricatas.  Squamularum  origo  atque  vi- 
cissitudo tam  aestate,  quam  balneis  tepidis  et  inun- 
ctionibus oleosis  evidenter  minuuntur,  nunquam  plane 
desinunt;  oblatis  squamulis  epidermis  tenerrima,  et 
cutis  paulo  rubella  cernitur. 

II.  Ichthyosis  cornea  semper  congenita  est, 
saepius  viros  occupat,  quam  feminas  quarundam  fa- 
miliarum; eadem  universalis  est,  conspicua  crustis 
crassioribus,  fissis,  degenerata  epidermide  conforma- 
tis,  rugosam  cutem  maxime  imitantibus,  quae  in  de- 

1 nudata  pedum  gallinaceorum  parte  conspicitur.  Sem- 


(1)  Struve,  synopsis  morborum  cutaneorum,  Berol.  1829, 

per  m exemplis  observatis  secundo  vitae  mense  ap- 
paruit, quo  cutis  colorem  obtinuit  sordido  flavum, 
et  deinde  degeneravit.  Morbus,  quamvis  continuus, 
valetudine  ceterum  incolumi,  tamen  aestate  minui- 
tur, quoniam  regeneratio  epidermidis  morbosae  tum 
exilior  est,  imo  singularia  loca  crustis  destituta  in- 
veniuntur; quo  facto  cutis  ipsa  magis  minusve  rubet 
et  inflammatur. 

in.  Ichthyosis  pergamena  et  ipsa  rarior 
est  et  acquisita,  sed  totum  adgreditur  corpus,  sistit- 
que  degenerationem  cutis  ipsius,  quippe  quae  in 
substantiam  rigidam,  pergamenam,  sensilitatis  exper- 
tem mutetur,  qua  corporis  superficies  tanquam  lo- 
rica constringitur,  et  ingratus  tensionis  sensus  in- 
ducitur. 

. / 

EXPOSITIO  MORBORUM,  QU1BUSCUM  CION-, 
FUNDI  POTEST  ICHTHYOSIS. 

- 1.  Hystriciasis  (Gallis  hommes  porc-epios, 
Germanis  Staehelschweinmenschen,  Crustenmenschen) 
eam  significat  conditionem,  qua  cutis  corporis  ad 
instar  hystricis  setas  sive  aculeos  concipit.  Totius 
corporis  epidermis  callescit,  aspera,  fissa,  arida  appa- 
ret, ubique  tegmento  cinereo  aut  nigricante  obducta, 
quo  ejus  sulci,  lineae  et  papillae  amplificantur,  et 
quod  ita  demum  crassescit,  ut  cortex  niger  oriatur, 
qui  magnae  ariditatis  causa  artuum  molibus  et  cutis 
tensione  distringitur  multaquc  in  fragmina  secedit. 

Ista  fragmina  multifarias  subeunt  formas,  ut  rhom- 
boideam, prismaticam,  multangulam,  concavam,  lae- 
•vigatam,  irregularem  cet.  Autumno  crustae  vetu- 
stiores decidunt,  quare  sub  hoc  tempus  aegrotorum 
species  scabra,  maculosa  redditur,  et  in  superficie 
ifossae  altiores  conspiciuntur,  in  quibus  strata  crusta- 
i-cea  triplicia  aut  quadruplicia  observantur,  quae  frag- 
iminibus  variis  magis  minusve  eminentibus  interci- 
ipiuntur.  Cum  aculeis  similitudo  non  est,  nisi  for- 
Itasse  iis  in  locis,  quibus  plicatur  cutis,  ut  in  ventre, 
adorso  et  lateribus.  Talis  morbi  forma  in  familia 
JLambertiana  exstitit  (1);  similia  exempla  van 
der  Wiel  (2)  et  Brambilla  (3)  observarunt.  In- 
fantes sani  nascebantur,  cutis  aliquamdiu  demum  post 
partum  degenerabat;  ceteroquin  homines  sani,  robu- 
sti, imo  athletici  cernuntur. 

2.  Pityriasis  versicolor.  Hoc  exanthema 
; praecipue  in  pectore,  epigastrio,  dorso  et  interno 
brachiorum  latere  efflorescit;  maculis  discernitur 
perexiguis,  vel  flavis  vel  fuscis,  numerosioribus,  sibi 
i finitimis,  ita  ut  catervas  irregulares  macularum  ag- 
gregatarum, majorem  cutis  plagam  obsidentium  con- 


(1)  Tilesius  ausfiihrliche  Beschreibung  und  Abbil- 
dung  der  sogenannten  Stachelschweinraenschen.  1802  mit 
2 Kupfern. 

(2)  Stalpartus  van  der  Wiel,  Obs.  35,  cent.  2, 

(3)  B r a m b i 1 1 a , in  der  Abhandlung  der  nc  jd.  chir, 
Josephin.  Academ.  1.  Bd. 

stituant.  Singulae  maculae,  vix  inflammatae  squa- 
mula tenera  obducuntur,  vel  flava,  vel  fusca,  qua 
sublata,  cruentum  punctulum  per  mediam  partem 
denudatanv  transparet,  cui  squamula  tenacius  inside- 
bat et  inflammatorii  pauxillum  habebat.  Morbus, 
pruritu  blandiori  stipatus,  alienata  cutis  vegetatione, 
inflammatione  retis  Malpighiani  parum  exquisita  et 
pigmenti  vel  flavi,  vel  fusci  depositione  exoriri  vide- 
tur. Hoc  exanthema  neque  cum  ullo  morbo  interno, 
neque  cum  symptomate  ancipiti  junctum  est,  si  pru- 
ritum modicum  excipias,  quem  aegroti  post  gravio- 
rem corporis  exercitationem,  vel  assumtis  potibus  ca- 
lefacientibus persentiscunt.  Decursus  longus  est,  per 
annos  tres,  quatuor,  octo,  causae  absconditae,  saepe 
hereditariae ; alii  medicorum  a largiori  pomorum 
usu  originem  deduxerunt,  alii  a repentina  caloris 
frigorisque  vicissitudine.  Froriep(l)  exemplum  me- 
moratu dignum  descripsit:  aeger  tribus  cum  fratri- 
bus isto  morbo  laboravit,  qui  omnes  ineunte  puber- 
tate corripiebantur.  Duae  sorores,  nec  non  fratrum 
unus,  ad  pubertatem  nondum  provectus,  integritate 
fruuntur.  Aegrotantium  pectus,  dorsum,  brachia, 
pedes  furfuraceo  exanthemate  obsidentur. 

3.  Psoriasis,  morbus  diuturnus,  sanatu  diffi- 
cilis, inflammatione  superficiali  chronica,  parum  ex- 
culta, dignoscitur,  quae  nunc  segregatas,  nunc  con- 

(I)  Frori  ep  R.  Notizen  Nro.  744.  Nro.  10  des  34  Bd. 
Sept.  1032. 

«stipatas  maculas  sistit,  nunc  totum  obducit  corpus, 
eoque  excellit,  quod  superficies  inflammatorum  loco- 
irum,  super  cutem  vel  parum  vel  nihil  eminentium, 
cuticula  tenerrima,  tremula,  rubefacta,  obtegitur,  per 
quam  citra  veram  excoriationem  serum,  roris  ad  in- 
star, guttatim  scaturit,  quod  demum  in  squamulas 
planas,  tenues,  saepe  subpellucidas,  vel  in  escharas 
ampliores,  fissuris  distinctas,  concrescit.  Quodsi  pso- 
riasis maculas  constipatas,  vel  pannos  majores  offert, 
vel  totum  corpus  obsidet,  semper  fissurae  vel  rhaga- 
des oriuntur,  initio  superficiales,  postea  altiores,  exan- 
thema multifarium  diducentes,  quae  plurimum  exsu- 
rdant, et  escharis  crassioribus,  ubi  morbus  inveteravit, 
ansam  praebent.  Squamae  in  media  macula  tenacius, 
velut  per  umbilicum  adhaerent,  demtaeque,  celeriter 
] restituuntur,  sin  vero  inter  sanationem  decidunt,  a 
i margine  versus  centrum  solvuntur,  tandemque  umbi- 

i lico  soluto,  secedunt,  ruborem  relinquentes  abnormen, 

« 

vel  maculis  limitatum,  vel  diffusum,  post  hebdoma- 
des demum,  imo  menses  cedentem.  Singulae  ma- 
culae et  panni,  et  quae  ex  his  emergunt  squamae, 
crustae  et  psorae,  figuram  plerumque  referunt  irre- 
gularem; at  si  plures  maculae,  id  quod  in  pannis 
fieri  solet,  confluxerunt,  rubor  periphericus  a 
maculis  luculenter  distinguitur.  Licet  psoriasis 
cum  lepra  albaras  co  praesertim  consentiat,  quod 
i in  utroque  morbo  cutis  exasperatur,  squamis  et 
psoris  obtegitur,  discrimen  tamen  in  eo  cernitur, 

2 

quod  illa  formam  habet  irregularem,  minime  or' 
biculurem;  nec  manifeste  supra  cutem  eminet,  quam- 
vis saepius  e veneno  leproso  originem  ducit, 
et  cum  lepra,  praecipue  squamosa,  haud  raro 
juncta  invenitur.  Maximam  Ichthyosis  similitudinem 
cum  psoriasi  alit  universali  alba,  quae  cutis  indole 
squamosa,  exceptis  plerumque  facie,  volis  manuum 
et  plantis  pedum,  ubiqu,e  conspicienda,  insignitur.  In 
hoc  exanthemate  culis  scabra,  arida,  pergamena  de- 
prehenditur, rtibore  inflammatorio  vix  conspicua; 
sulci  et  lineae,  quae  per  cutem  sanam  discurrunt, 


omnino  altiores  sunt,  habitumque  rugosum  et  fissum 
cum  cute  communicant.  Plagae  exiguae,  quae  inter 
rhagades  innumeras  existunt,  aut  squamulis  tenuibus, 
argenteis,  aut  farina  alba  friabili  teguntur,  ita  ut  cu- 
tis semper  squamas  et  furfures  dejiciat  Squamis 
violenter  oblatis,  cutis  leviter  inflammata  apparet, 
lacte  rubet,  vix  excoriationes  ostendit,  et  celeriter 
novis  obducitur  squamulis.  Saepe  hanc  serpiginem, 
quae  vel  persistit,  vel  variis  anni  temporibus  nunc 
erumpit,  nunc  evanescit,  nulla  valetudinis  tuibatac 
signa  concomitantur.  Quod  ad  aetiologiam  morbi 
sat  frequentis  attinet,  de  causis  ambigitur,  attamen 
respicienda  est  constitutio  vel  sanguinea,  vel  melan- 
cholica et  phlegmatica:  neque  minus  diaeta  et  regi- 


men, quae  simili  ratione  accusari  possunt,  utpote  m 
lepra;  porro  turbata  cutis  functio,  rarius  irritamenta 
cutis  vel  inquinamenta,  dispositio  hereditaria,  denique 

dyscrasia  quaedam  non  satis  cognita,  quae  rarius  ex 
contagio  syphilitico,  saepius  ex  leproso  originem  pe- 
tere videtur.  Specierum  et  varietatum  hujus  morbi 
major  existit  numerus,  sed  differentia  haud  certa. 

4)  Lepra,  imprimis  Jepra  squamosa,  lepra 
Graecorum,  lepra  Ichthyosis,  impetigo  excorticativa, 
Germanis  schuppiger  Aussatz.  De  hac  speciatim  ex- 
posuerunt: C.  Celsus,  Helvetius,  Horst,  Wi- 
semann,  Forestus,  Scultetus,  Bonarden, 
Meckel,  Ottner,  Willan,  Metternick  et  alii. 
Orditur  morbus  a lentiginibus,  parvis,  rotundis,  fusco 
rubicundis,  nitentibus,  initio  glabris,  postea  squamas 
albicantes  adsciscentibus.  Quae  lentigines  nunquam 
per  totam  cutem  diffusae  inveniuntur,  sed  plerumque 
in  pannos  majores,  vel  rotundos,  vel  ovales,  duorum 
pollicum  diametrum  aequantes,  coeunt,  qui  squamis 
subpellucidis , aridis,  teguntur,  et  margine  rubro  cir- 
cumfiniuntur. Utplurimurn  squamae  alternis  vicibus 
secedunt,  et  redeunt,  rarius  in  turbas  colliguntur,  ita 
ut  psoram  continuam  sistant;  squamis  vero  detractis, 
•cutis  apparet  rubicunda  et  nitida.  Postea  etiam  fis- 
surae  siccae  nascuntur,  nec  raro  corpus  reliquum 
psoriasi  alba  universali  obsidetur.  Haec  lepra  Furo- 
paeos  crebro  adgreditur,  praesertim  circa  cubitum, 
genua,  generatim  circa  partes,  quae  ossa  cuti  ha- 
bent subjecta,  capite  non  excepto.  Utplurimurn 
utcumque  latus  occupat,  v.  c.  ambo  genua,  tibias  etc. 
Troa  hujua  leprae  species  exstant:  J.epra  squamosa 

vulgaris,  alphoides,  et  nigrican».  Cadaverum  sectio 
nes  docuerunt,  leprae  sedem  praecipue  in  tela  cellu- 
losa cutis  esse  ponendam,  eaque  vitiata,  sensim  car- 
nes subditas  et  tandem  ossa  ipsa  ad  medullam  usque 
corrumpi  et  in  substantiam  informem  mutari.  Pa- 
pillae cutis  admodum  prominentj  glandulae  mesarai- 
cae  infarctae,  hepatis  substantia  durior,  ejusdem  vo- 
lumen amplius,  venae  obliteratae,  in  lepra  partiali 
praecipue  vasorum  lymphaticorum  diametrus  aucta 
deprehenduntur.  Partim  organorum  internorum 
morbo,  partim  eo,  quod  exanthema  modo  partiale 
est  squamasque  facile  delabentes  exhibet,  ab  ichthyosi 
discernitur. 

5)  Morbus  ichthyosi  similis  nonnunquam  in 
extremitatibus  eorum  hominum  animadvertitur,  qui 
exili  cutis  transpiratione  conspicui,  habitum  corporis 
cachecticum,  macilentum  offerunt.  In  hydrope  ana- 
sarca  etiam  cutis  saepe  rigida,  squamosa,  discolor 
evadit.  Hinc  fit,  ut  partis  expansio  aliquamdiu  im- 
pediatur, donec  lympha  effusa  tegmentum  rumpat 
multasque  per  fissuras  exiguas  profluat.  Denique 
pedes  post  sanationem  ulcerum  inveteratorum  epi- 
dermide crassa,  sicca,  squamosa,  ergo  piscium  squa- 
mis haud  dissimili,  obducuntur. 

AETIOLOGIA  ET  MORBI  NATURA. 

Quod  ad  Ichthyosis  aetiologiam  pertinet,  causae 

adhuc  minime  indagatae  sunt.  Alibert  (1)  quidem 
loca  maritima,  amnes  piscosos,  ac  nutrimenta  inde 
petita,  corpus  ad  hunc  morbum  reddere  oppor- 
tunum, suspicatur;  idem  vero  non  multo  post  late- 
Itur:  »hunc  morbum  foedum  ac  detestabilem  ex  cau- 
sis oriri  hucusque  prorsus  incognitis.»  Olim  in  An- 
glia  Carnubienses,  circa  totam  fere  oram  maritimam 
i habitantes,  quorum  pauperiores  solis  paene  piscibus 
pascebantur,  Ichthyosi  adeo  submittebantur,  ut  teste 
W ili  i sio  ad  eos  sublevandos  multa  nosocomia  in 
illa  regione  conderentur.  Eadem  fere  traduntur  de 
Hibernis  a Boat  in  historia  naturali  Hiberniae; 
quippe  qui  piscium  emortuorum,  imprimis  Salmonum 
morbidorum,  esui  assuefacti,  plurimum  ichthyosi  la- 
borent. Nostro  tempore  hoc  malum  minus  com- 
mune est,  quoniam  prohibitus  est  Salmonum  esus 
mensibus  Novembri  et  Decembri,  quo  tempore  prae- 
cipue aegrotant.  Quod  si  verum  esset,  ut  ex  piscium 
esu  imprimis  nasceretur  et  aleretur  haec  aegritudo, 
crebrius  in  locis  maritimis  occurreret,  nunquam  vero 
in  montanis  et  aliis,  in  quibus  pisces  vel  desideran- 
tur, vel  rarius  praebent  alimentum.  (.arnem  suillam 
facere  ichthyosin,  medici  antiquiores  multi  putarunt; 
perperam  vero,  etenim  Clelso  et  Daleno  inter  car- 
nes levissimas  et  domesticas  suilla  refertur,  et  Arabi - 


(1)  Alibert,  descriptiori  des  maladies  do  ]<i  peau  ete. 
Faris  1806  — IUM.  L.  c.  p.  369. 

bus  pro  valentissiino  alimento  habebatur,  quo  etiam 
Athletae  cl  alii,  qui  corporis  viribus  eminere  studue- 
runt, vescebantur.  Multi  auctores  hujus  morbi  cau- 
sam in  animi  perturbationibus  collocarunt,  quemad- 
modum vero  animi  affectuum  vis  in  capillos,  sensus, 
colorem  habitumque  cutis  totius  negari  nequit,  ita 
imprimis  repentinum  terrorem,  diuturnum  angorem 

aliosve  animi  motus  ad  efformandos  foetus  monstro- 

/ 

sos  valere,  compertum  habemus.  Slalpartus  van 
der  Wiel  (1)  verba  faciens  de  homine  ichthyosi 
obnoxio,  »ortam  fuisse  dicit  cutis  deformitatem,  quod 
mater,  cum  linteaminum  purgandorum  causa  litus 
peteret,  in  flumine  vicino  squamatos  et  testaceos  vi- 
disset pisces,  quorum  imaginem  tam  firmiter  cerebro 
impressisset,  ut'  non  ita  diu  post  a marito  imprae- 
gnata, pisciumque  perpetuo  memor  foetum  pepere- 
rit,  instar  piscis  squamosum,  facie  tamen,  colloque 
decorum,  reliquo  autem  corpore  prorsus  nigricantem, 
et  obscuro  quodam  scabroque  obductum  musco, 
quapropter  idem  nudus  non  tantopere  frigore,  quam 
quidem  alii  infestabatur.  Puer  ille  ingenio,  quan- 
tum aetas  ferebat,  subtili  et  acri,  ac  quod  mirere, 
piscium  avidus  admodum  erat,  adeo  ut  post  crebrio- 
rem carnis  esum  male  se  haberet.  Ipse  etiam  cum 
aliis  medicis  ex  ejus  corpore  prodeuntem  animad- 
vertit, qualem  pisces  diffundunt,  odorem,  quem  qui- 

(1)  Stal  parius  van  der  Wiel,  obs.  35,  cent.  2. 

vis  admoto  propius  naso  percipere  poterat.  Dela- 
psis veteribus  novae  succedebant  illito  squamae,  qui- 
bus evulsis  mox  effluebat  sanguis. » — Alii  medico- 
rum antiquiorum  ichthyosin  pro  scabiei  summo  gradu 
habebant,  et  differentiam  non  nisi  in  affectionis  gra- 
vitate ponendam  putarunt;  major  enim  in  ichthyosi 
secundum  eos  humorum  atque  sanguinis  intemperies 
est,  quam  in  scabie,  et  in  hac  tantum  furfures  deci- 
dunt, in  ichthyosi  vero  squamae.  In  scabie  materia 
peccans  tenuior,  summam  tantum  cutem  adgreditur, 
in  ichthyosi  crassior,  profundiora  exedens,  ut  cutis 
plena  fiat  rugis  et  plicis.  Praeterea  superficies  cutis 
ichthyosi  laborantium  inaequabiliter  crassa  et  dura 
est,  interdum  finditur,  lateque  hiscit.  Naturam  ich- 
thyosis plurimi  auctores  in  mera  epidermidis  dege- 
neratione cerni  tradunt,  quare  Alibert  Tilesium 
refutare  studet,  qui  eam  in  morbosa  commutatione 
folliculorum  cutis  sebaceorum  posuerit.  Equidem 
Tilesio  (I)  adstipulari  non  dubito,  quod,  iis  caute 
extractis,  petiolus  radiciformis  simul  extrahi  potest,  qui 

ipsis  folliculis  oriri  videtur.  Praeterea  epidermis  e 

* 

reti  Malpighii  substrato  nascitur,  itaque  aegra  epi- 
dermis pro  abnormi  secreto  mutatae  reti  malpighiani 
functionis  est  habenda.  Totam  vero  cutem  Ichthyosi 


(1)  Tilesius.  AulsfutirUclie  Bfcsehreiburtg  und  Abbil- 
dung  der  sogenanntrn  Slachelschweinmenschen  aus  der 
familie  Lambert.  Ib02,  Pol.  mit  2 Kupfertafeln. 

I " *'  I * * * * ' . V % 


laborantium  huic  aegritudini  esse  implicatam,  pecu- 
liaiis  illa  per  totum  corpus  adipis  inopia,  praesertim 
in  aegris  partibus  perspicua,  indeque  nata  cutis  laxi- 
tas et  rugositas  argumentatur.  Quidquid  demum  est, 
epidermidis  redintegrationem  et  qualitate  et  quanti- 
tate esse  turbatam  satis  constat;  etiamsi  enim  cor- 
pora illa  cornea  nil  nisi  epidermidem  exhiberent  in- 
duratam, tamen  subitaneam  et  peculiarem  eorum  in- 
durationem,  nec  non  magnam  secreti  molem  nisum 
formativum  quantitate  et  qualitate  mutatum  turba- 
tumque  indicare  liquet.  Sunt  etiam,  qui  contendant, 
Ichthyosin  leprosae  esse  indolis.  Objiciunt  autem 
alii,  Ichthyosin  limitari  cute,  non  penitius  descendere, 
eandemque  non  esse  contagiosam.  Quodsi  medico- 
rum antiquiorum  et  recentiorum  sententias  compa- 
ramus, naturam  leprae  contagiosam  nunquam  pro 
explorato  habitam  esse;  ne  hodie  quidem  certum 
morbi  stadium,  in  quo  exanthema  ad  transpositionem 
praecipue  idoneum  sit,  indigitari  potest,  Archige- 
nes (apud  Aetium)  in  Syria,  ait,  lepram  superficia- 
lem desaeviisse,  quae  cum  ichthyosi  non  tantum  in 
eo  consenserit,  quod  neque  majorem  partium  destru- 
ctionem effecerit,  neque  contagiosa  fuerit,  sed  in  eo 
etiam,  quod  forma  eadem  exstiterit.  Cernebatur  sci- 
licet in  cutis  asperitate  squamis  permagnis,  pisorum 
cuticulae  similibus,  iuducta  prurituque  conjuncta. 
Neque  Celsus  neque  Prosper  Alpinus  (1)  con- 


(1)  Prosper  Alpin.  Medicina  Aegypt.  Lib.  I.  c.  14. 

itagiositatis  mentionem  faciunt.  Inter  Graecos  prae- 
icipue  lepra  squamosa  grassabatur  medioque  aevo 
7/W;3o?  \ocabatur,  quae  vox  vel  a Graeco  (squama), 
vel  a (cortex)  desumta  videtur,  unde  haud  du- 

bie Sanctus  quidam,  cujus  auxilium  hoc  in  morbo 
implorabant,  nomen  xctqakvxo ? tulit;  verum  etiam  le- 
pra graeca  contagiosa  non  erat.  Raymond  (1)  in 
'Creta  insula  lruricce  morbum  atrociter  desaevire,  et 
a pallentibus  quidem  ad  prolem  hereditate  transferri, 
at  ejus  contagiositatem  exemplis  haud  probari,  enarrat. 

Aequum  ergo  videtur  ratiocinari,  lepram  modo 
esse  contagiosam,  modo  non  esse.  Nec  semper  qui- 
dem lepra  magnas  intulit  devastationes,  saepe  levis- 
sima  exstitit.  Ichthyosis  in  eo  etiam  cum  lepra  con- 
spirat, quod  exanthema  imprimis  articulos  ambit  ibi- 
demque  copiosissimum  apparet.  Jam  Archigenes 
lepra,  inquit,  psorica  (Baras  nigrum,  lepra  Graecorum) 
cutem  tantum  ostendit,  leuke  autem  (Baras  album) 
carnem  cuti  subditam  in  colorem  albidiorem  peni- 
tus vertit,  superficiem  locorum  affectorum  laevem 
derelinquit;  alphos  denique  (naevus  albus),  Ieuken 
antecedens,  superficiei  adhaeret  et  squamarum  instar 
culi  insidet.  W i 11  an  et  Bateman  ichthyosin  ni- 
hil leprosi  habere  dicunt,  quippe  quae  squamas  mi- 
nus facile  dclabentes  exhibeat  et  constitutionis  vitio 


(1)  Raymond,  I.  c.  p.  35. 

haud  nitatur.  Cerutti  (1)  autem  squamas,  ait,  si 
diutius  creverint,  facile  submoveri  et  continuo  qui- 
dem secedere,  sed  ubique  renasci;  corporis  constitu- 
tionem neque  ichthyosi,  neque  lepra,  neque  aliis  ex- 
anthematibus chronicis  semper  turbari ; naturam  enim 
exanthematum  ita  ferre,  ut,  quo  promtior  et  vege- 
tior eorum  efflorescentia  sit  in  summa  cute,  eo  pro- 
pius accedere  ad  crisin,  eoque  majorem  partium  in- 
teriorum esse  integritatem.  Ichthyosi  laborantes  Ve- 
neris cupiditate  destitui  traduntur;  eandem  vero  ab 
iis  interdum  abesse,  qui  lepra  detineantur,  Willan 
asserit.  Fuerunt  etiam,  qui  hystriciasin  atque  ichthy- 
osin  principio  cuidam  denigranti  adscribercnt,  quod 
nostris  in  plagis  non  aeque  ac  in  Africa  debitum  ob- 
tinere possit  praedominium,  itaque  materiae  excre- 
mentitiae  instar  ad  cutem  compellatur  illamque  de- 
generationem efliciat.  Causam  ponunt  in  praema-  . 
tura  hydrogeneitate , quam  in  Aethiopibus  quoque 
inveniri  et  pigmentum  cutis  nigrum  gignere  tradunt. 
Inter  sceleton  etiam  Aethiopum  atque  hominum  ich- 
thyosi et  hystriciasi  affectorum  plurimum  similitudi- 
nis intercedere  affirmant.  Hanc  theoriam  praeterea 
confirmari  dicunt  eo,  quod  post  partum  demum  illa 
degeneratio  oriatur,  perinde  ac  Aethiopes  post  par- 
tum nigrescere  incipiant;  porro  quod  loca  cutanea, 


(1)  Cerutti,  pathoJogisch-anatomiscliPs  Museum.  Iis 
Ilefl.  Leipzig  1022. 

juae  dejecerunt  squamas,  Aethiopum  exanthematibus 
•rustaceis  laborantium  cutem  adaequent;  denique 
quod  sequior  sexus  tutus  sit,  quippe  cui,  ad  hydro- 
gencitatem  multo  propius  accadenti , abundantia  hy- 
drogenii  minus  nocere  queat.  Utplurimum  hocce 
malum  hereditarium  esse  videtur,  morbi  enim  non- 
nulli omnino  hereditate  in  posteros  deferuntur,  ma- 
xime vero  Ichthyosis,  et  qui  partes  solidas  adgredi 
«solent.  Semini,  ut  putant,  vis  quaedam  insita  est, 
quae  sicut  valet  ad  speciem.,  ita  morbosam  diathesin 
occulte  devehit  et  transponit;  istaque  vis  insita  quasi 
est  tradux,  ut  ex  macrocephalis  macrocephali  gene- 
rentur. Quae  dispositio  ad  ichthyosin  hereditaria  id 
proprii  habet,  quod  interdum,  praetermisso  filio,  ad 
i nepotem  transfertur.  Quamquam  morbus  neutri  par- 
cit sexui,  minus  tamen  sequior,  quam  potior  eo  corri- 
pitur, quare  pueri  ejusdem  familiae  multo  gravius  ei 
implicantur,  quam  puellae,  etiamsi  hae  non  plane  tu- 
tae sint;  imo  puellus  maximo  ichthyosis  gradu  deti- 
neri potest,  dum  corpus  matris,  fomitem  hereditarium 
suppeditantis,  passim  tantum  morbi  vestigia  offert. 
Ichthyosis  non  hereditaria  iisdem  excitatur  causis, 
quibus  alia  exanthemata  chronica  evocantur.  Homi- 
nem quendam  secundo  vitae  anno,  paulo  post  vario- 
las,  ichthyosis  adgressa  per  sex  - septem  annos  citra 
mutationem  divexavit  (1).  In  exemplis  quoque  est, 


(1)  Willan  , pag.  144.  iibersetzt  von  Friese. 


28 


utrumque  parentem,  ichthyosi  obnoxium,  sanos  ge- 
nerasse infantes  (I).  Hereditaria  ichthyosi  excelluit 
familia  Lambert,  in  qua  per  tres  progenies  mascu- 
los omnes  subegit,  femellis  pepercit.  In  mulierculis 
etiam,  de  quibus  Martin  (2)  retulit,  morbus  here- 
ditarius viguit,  et  a matre  ad  filiam  transiit.  Sic 
1\  ay  er  (3)  Joannemhrayer,  e jusque  fratrem,  filios 
imbecillis  patris,  ichthyosi  universali  laborasse,  soro- 
res vero  eorundem  salvas  mansisse,  ita  ut  a patre 
ad  filios,  a matre  ad  filias  morbus  transferri  videatur; 
quod  tamen  minime  ad  Ichthyosin  simplicem  perti- 
net, ut.  experientia  abunde  testatur.  Ceterum  morbi 
loima  in  lamiha  Lambert,  quamvis  alias  simillima, 
nam  Jvichardo  Lambert  quoque  caput  integrum 
non  erat,  eo  maxime  differebat,  quod  a volis  plan- 
1 is  que  abstinebat,  unde  postea  I\ayer  perperam  ra- 
tiocinatus est,  hoc  ex  lege  quadam  naturae  semper 
fieri  «a  cause  de  la  texture  particuliere  de  ces  diver- 
ses  regions.»  At  jam  Martin  in  mulierculis  descri- 
ptis digitos  et  volas  rigida  fuscaque  cute,  cortici  si- 
miliori, quam  squamae,  obductas  invenerat,  prima- 
que morbi  vestigia  in  trima  filia  ad  pedes  et  plantas 
observaverat.  Quum  ichthyosi  laborantes  per  totum 


(1)  P.  Frank,  5 Epit.  Lib’  IV.  §.  4fi0. 

(2)  M arti  n,  P.  J.,  Case  of  heredilary  Ichthyosis  in 
Loudon  nnedico-chi  rurgieal  Trans.  Vol.  IX,  pari.  I. 

(Ii)  Rayer,  '1'raite  theorique  et  practique  da  Maladies 
de  Ia  peau,  Paris  1827. 

orpus  facile  sudent,  poros  esse  peculiares,  quos  riu- 
.er  Th.  Gordon  Hacke  (1)  denuo  commonstrare 
ttuduit,  apparere  videtur.  Ab  Ius  fortasse  partialibus 
udoribus  iisque  largissimis  derivari  illud  potest,  quod 
in  locis  sudantibus  nullae  crustae  reperiantur;  eadem 
rausa  elfecisse  videtur,  ut  in  familia  Lambe rt  vo- 
ae  et  plantae  omnino  incolumes  essent,  lilesius 
n mollitie  et  lubricitate  earum  partium,  quam  pendere 
nutat  a largiori  pinguedinis  strato,  causam  collocat. 
Quod  axillae  plerumque  integrae  sint,  eadem  ex 
-ausa  repetendum  censeo.  Quicunque,  qui  de  hac 
-e  scripserunt  auctores,  valetudinem  Ichthyosi  labo- 
rantium prosperam  fuisse  affirmant,  pluiimi  tamen 
hoc  morbo  affecti  teneriori  aetate  rhachitide  labo- 
rasse videntur.  Tilesius  (2)  certe  hoc  suspicatur 
de  Richardo  Lambert,  et  jure  quidem,  quod  ego 
existimo.  Eandem  sententiam  profitetur  Alibert. 
IBacker  (3)  vero  Eduardum  Lambert,  quem 
[anno  aetatis  quadragesimo  vidit,  virum  describit  pro- 
iccrum  ac  vegetum.  Idem  fere  tradit  I llesius  de 
Uoanne  Lambert,  ejusdem  nepote,  cujus  tamen 
Ifacies  melancholica,  taciturnitatem  quandam  referens, 
idescribitur.  Eodem  ille  loco  patrem  ulrius  que  «<Por- 
icupine-  men  ex  aliquot  annis  quadam  extiemitatum 


(1)  Lancret  1030.  Vol.  II.  luni— July.  N.  361. 

(2)  L.  c.  p.  16. 

(3)  Philosophical  Transaet.  Vol.  XLIX.  part.  I.  p.  22. 

paralysi  laborare  perbibet.  Martin  hujus  rei  men- 
tionem quidem  non  fecit,  attamen  puellam  admo- 
dum cariosos  dentes  habere,  interdumque  psoroph- 
thalmia  ac  tumoribus  glandularum  cervicalium  cor- 
ripi narrat.  In  ichthyosi  leviori,  maxime  si  infantes 
tenet,  pius  minusve  scrophulosi  existere  videtur,  nam 
plerique  eorum  crusta  lactea  laboraverant.  Sed  in 
his  quoque  exemplis  omnibus  ariditas  ac  rugositas 
cutis  sub  o.culos  cecidit.  Nec  non  secretiones,  Ich- 
thyosi similes,  in  cute  eorum,  qui  atrophia,  tabe,  aut 
hydrope  laborant,  pari  modo  ex  inopia  pinguedinis 
his  morbis  peculiari  profluunt,  atque  evanescunt, 
pulvillo  cutis  adiposo  reslituto.  Haud  dubie  singu- 
laris melancholia  ore  expressa,  quam  Tilesius 
quoque  apud  Joannem  Lambert  observavit,  et 
quae  teste  Alibert  (3)  non  solum  semper  comitem 
Ichthyosis  sistit,  sed  ita  subinde  augetur,  ut  in  stupi- 
ditatem transeat,  notatu  dignissima  est.  — Ana- 
lysis  ecphymatum  chemica  obtulit  elementa  quam 
plurima  iis  analoga,  quae  e cornibus,  crinibus,  testis- 
que testudinum  obtinentur,  constabant  enim  ex  ma- 
teria, quam  dicunt  animali,  quae,  calcariae  carboni- 
cae  expers,  in  aqua  cocta  mollescit  quidem,  sed  non 
solvitur.  Igne  combusta  oleum  empyreumaticum, 
ammonium  carbonicum  et  gas  hydrogenium  carbo- 


(3)  L.  c.  p.  376.  Les  sortes  d’Jndividus  sont  partes  a 
une  melancholie  habituelle  etc. 

»atum  emergebant,  exiguo  residuo  (sex  vel  septem 
-entesiMis)  calcariae  phosphoricae  ac  natri  phospho- 
-ici  relicto. 

PROGNOSIS. 

E dictis  abunde  patet,  qualem  augurari  progno- 
si» oporteat.  Morbus  incipiens,  aut  levior  forte  sa- 
nabilis, exquisitus  nunquam  esse  videtur.  Quamdiu 
corporis  functiones  ad  naturae  amussim  respondent, 
nihil  periculi  urget,  vita  ad  longam  senectutem  pro- 
trahi potest,  ita  ut  aegroti  suetis  negotiis  perfungi  va- 
leant. Sin  magna  virium  labes,  macies,  asthma,  im- 
primis febris  lenta  cum  colliquativis  sudoribus  et  di- 
arrhoeis, aut  cum  vomitu  apparent,  vita  in  discrimen 
datur.  Complicationes  ichthyosis  cum  aliis  morbis 
prognosin  longe  reddunt  pejorem. 

MEDELA. 

Curatio  prophylactica,  quamquam  non 

• omittenda,  parum  auxilii  pollicetur,  quum  morbus 
mtplurimxim  congenitus,  raro  acquisitus  esse  soleat. 
[IHaud  dubie  summa  cutis  mundities,  balneis  adjuta, 

• cibi  eupepti  beneque  nutrientes  contra  hoc  malum 
Ueterrimum  commendandi  sunt J quare  jam  antiquio- 
res populi  maximae  munditiei  indulgebant. 

Curatio  universa,  antiquitus  commendata, 
mullis  premitur  tenebris  et  difficultatibus,  partim 
' quod  vetustiores  thcrapeutices  rationalis  praecepta  pa- 

rum  noverant,  partim  quod  recentiori  tempore  tara 
raro  ichthyosis  occurrit,  ut  de  ejus  medela  nondum 
certae  et  indubitatae  observationes  institui  potuerint. 
Imo  multi  nostratum  de  ichthyosis  insanabilitate  ita 
persuasum  habent,  ut  oleum  operamque  sese  perdi- 
turos existiment,  si  certa  quaedam  remedia,  aut  no- 
vas medendi  methodos  extricare  studeant. 

Ad  usum  internum  laudatae  sunt  pilulae  ex 
pice,  cum  iarina  aut  alio  pulvere  quodam  paratae. 
Initio  picis  drachmam  unam  per  diem  exhibere,  do- 
sinque  paulatim  ad  drachmas  tres  vel  unciam  dimi- 
diam augere  licet,  ita  quidem,  ut  haec  medicina  diu- 
tius continuetur.  Ingratus  pilularum  odor  haud  me- 
diocriter minuitur,  si  ante  assumtionem  aliquamdiu 
seponuntur.  Cuticulam  asperam  citra  externorum 
remediorum  usum  findi,  delabi  sanamque  sub  ea  suc- 
cedere dicunt,  llystriciasi  laborantibus  mercurio  in- 
terne adhibito,  quo  oxygenium  in  corpore  secerna- 
tur, squamae  decidere  feruntur.  In  morbo  quodam 
hystriciasi  simillimo  continuus  balneorum  tepidorum 
et  mercurii  usus  crustarum  verrucosarum  dijectionem 

l 

effecit,  paulo  autem  post  cutis  plana  albaque  novum 
tegmentum  corneum  induxit.  Plurimum  auxilii  ge- 
neratim  ea  remedia  polliceri  videntur,  quae  univer- 
sam reproductionem  alterant,  cutisque  functionem 
praeprimis  incitant,  ut  mercurialia  et  antimonialia ; 
saluberrimae  fortasse  inunctiones  sunt  mercuriales; 

Arsenicum  etiam  commendatur;  sulphur,  similibus 
in  morbis  utilissimum,  nihil  prodest.  Porro  remedia 
haemato  cathartica,  quae  vocantur,  cum  fructu  admi- 
nistrata esse  dicuntur,  ut  Ledum  palustre,  Dulcamara, 
(Guajacum,  cortex  ulmi.  Plantago  latifolia,  Cinchona 
oflicinalis,  radix  lapathi  acuti,  Sassaparillae,  herba  ja- 
-ceae;  neque  minus  incitantia  vegetabilia,  tam  volati- 
lia quam  permanentia,  ut  Contrajerva,  Serpentaria, 
Zedoaria  cet. ; ex  resinosis  baccae  Juniperi,  pix  liquida, 
Petroleum,  praesertim  si  constitutio  debilis  sit,  et 
: sensibilitas  exorbitet.  Denique  remedia  amara,  anti- 
scorbutis  nupta,  aut,  prout  res  expostulet,  narcotica 
< et  diuretica  prae  omnibus  autem  radix  sassaparillae. 

Quum  in  ichthyosi  vulgari  tegmentum 
squamosum,  si  aufertur,  tardius  demum  regenerari 
soleat,  nonnulli,  adhibitis  antea  balneis  tepidis,  squa- 
:mas  unguibus  a cute  diduci,'  posteaque  continuato 
balneorum  tepidorum  usu,  nec  non  modica  locorum 
affectorum  frictione  regenerationem  impediri  jubent; 
-etiamsi  cutis  debitam  mollitiem  non  recuperet,  sed 
dura  aridaque  maneat.  Balnea  quoque  sullurosa  cu- 
tisque frictiones  ope  laneorum  panniculorum  non- 
nunquam  morbum  sanasse  dicunt;  at  vero  cutem 
mansisse  vitiosam,  splendentem,  et  exanthema  rediisse, 
-constat.  Quod  reliqua  externa  remedia  attinet,  com- 
mendata sunt:  sulphas  aluminis  et  potassac,  hellebo- 
rus  albus,  calx  viva,  mercurius,  imprimis  balnea  sul- 
iphurosa,  aliaque  calida,  tam  simplicia,  quam 

herbis  parata,  balnea  marina,  Unguentum  oxygena- 
tum;  a nonnullis  hoc  unguentum  laudatur: 
r\  (Jngt.  pomadini  §13 
balsami  penuriam  5i.j 
lior,  sulphur.  5qft 
olei  tartari  ^ij 
' M.  f.  Ungt. 

Diaeta  et  regimen  ad  sanandum  aut  levan- 
dum morbum  quamplurimum  conferunt.  Aer  purus, 
non  nimis  frigidus,  praesertim  montanarum  regionum, 
ichthyosi  laborantibus  saluberrimus  videtur.  Aegroti, 
si  fieri  potest,  domicilium  mutent,  quod  tanto  prae- 
stantius est,  quanto  magis  aegri  in  plagis  calidiori- 
bus, humidis,  insalubribus  semper  vixerunt;  insimul 
mens  exhilaretur  animique  temperies  melancholica, 
quae  haud  raro  ad  vitae  taedium  evehitur,  depella- 
tur. Vitentur  cibi  dyspepti,  saliti,  corrupti,  pingues, 
nimis  conditi,  assumantur  blandi  ct  eupepti.  Victu 
animali  praestantior  est  vegetabilis,  imprimis  herbae 
et  radices  antiscorbuticae , quae  dicuntur,  principio 
acri  imbutae,  ut  raphanus  sativus,  cochleaiia  officina— 
lis  ct  armoracia,  sinapis,  sisymbrium  nasturtium,  ru- 
mex acetosa:  ciborum  farinaceorum  ct  panis  crudi 

usus  dissuadendus  est.  E carnibus  praecipue  suilla 
et  anserina,  nec  non  pisces  pinguiores  nocent;  testu- 
dinum vero  et  viperarum  caro,  pariter  atque  juscula 
ex  hac  parata  laudantur.  Pro  potu  commendantur: 
cerevisia  amara  levior,  decoctum  mallhi,  aqua  sac- 

charata,  acidum  citricum,  succus  aurantiorum,  serum 
lactis;  perutilis  etiam  diaeta  lactea  videtur;  denique 
aegroti  summae  munditiei  studeant,  necesse  est. 

MORBI  HISTORIA. 

A nam  ne  sis.  J.  Z.,  pedissequus,  naius  patre 
mercenario,  Pomerano , annum  aetatis  agens  tricesi- 
mum quintum,  staturae  mediae,  constitutionis  veno- 
sae, ceteroquin  robusiae,  si  a morbo  cutaneo  disce- 
das, ad  annum  aetatis  vicesimum  quintum  secunda 
gaudebat  valetudine.  Anno  dicto  in  medio  brachio 
sinistro  ulcus  erupit,  quod,  exemtis  fragminulis  osseis, 
remediis  adhibitis  non  cessit;  particulae  osseae  etiam- 
num  secesserunt.  Neque  caries  autem,  neque  exan- 
thema postea  describendum  impediebant,  quominus 

aeger  negotiis  suetis  perfungeretur,  donec,  graviori 

\ 

correptus  morbo,  auxilium  petiturus  ad  clinicum  me- 
dicum, quod  Gryphiae  est,  confugeret.  Facta  explo- 
ratione, hacc  sese  obtulerunt: 

Status  praesens  (die  XVI  Junii  1832).  Fa- 
cies leucophlegmatica  apparuit,  labia  crassa,  genae 
pallidae,  inflatae,  quae  communia  hydrothoracis,  as- 
citae et  hydropis  anasarca  signa  esse  solent;  exstitit 
simul  diarrhoea  et  vomitus  ingens  post  pastum.  Ich- 
thyosis, cujus  elflgicS'  descriptioni  supra  editae  re- 
spondebat, caput,  faciem,  pectus,  dorsum,  ventrem, 
extremitates  superiores  atque  inferiores,  pedum  arti- 
culos, maxime  vero  femora  tenuit,  etenim  haec  pe 

nitus  fere  deturpata  fuerunt.  Manuum  volis  pedum- 
que plantis  exanthema  pepercerat. 

Quod  ad  anamnesin,  liaec  praecipue  nolanda 
videntur:  Pater  aegroti  adhuc  vivus,  annum  vitae 

agit  sexagesimum  octavum  et  a teneris  optima  vi- 
guit valetudine,  mater  phthisi  obiisse  dicitur;  neuter 
parentum  exanthematis  vestigia  unquam  exhibuit. 
Noster  plures  habet  fratres,  quorum  proximus  ab  eo 
ichthyosis  gradu  leviori  laborat,  quippe  morbus  im- 
primis brachia  et  crura  obsidet,  et  reliqui  fratres  et 
sorores  ichthyosi  vacant.  Aegroti  proles  et  ipsa  de- 
stituitur exanthemate;  fratris  autem  filii  duo  exan- 
themate quodam  laborant,  pityriasi  versicolori  ad- 
modum simili;  filiae  bene  valent.  Hieme  exanthema 
aliquantum  minuitur,  non  prorsus  evanescit,  aestate 
maxime  floret. 

Aetiologia.  De  causa  nihil  certi  dirimi  po- 
tuit; pater  aegroti  autem  refert,  maritam  suam,  quum 
praegnaret,  conspecto  viro  ichthyosi  obnoxio  esse 
perterritam.  Proinde  dispositionem  hereditariam  lo- 
cum habuisse,  ratiocinari  aequum  videtur. 

Curatio.  Imperata  sunt  remedia  amara  et  diu- 
retica, quibus  adhibitis  aeger  Mense  Octobri  a.  1832 
hydrope  fere  liberatum  se  vidit;  mense  tamen  De- 
cembri aucta  cum  violentia  morbus  rediit  et  Janua- 
rio mense  A.  1S33  mortem  intulit.  Exanthema  na- 
turae committebatur.  Cadaver  incidendi  venia  data 
non  est. 

VITA. 

^jatus  ego  sum  Caro  lus  Philippus  Gerhar. 

dus  Linter mann,  anno  MDCCCVII  die  XXVIII. 
M.  Novembris,  Gemafcae,  patre  Henrico  Josepho, 
malre  de  gente  Lercher,  quos  parentes  superstites 
intimo  animo  per  divinam  gratiam  veneror. 

Primis  litterarum  elementis  in  schola,  quae  flo- 
ruit in  urbe  patria,  a Rectore  Grimm,  praematura 
morte  ademto,  instructus  sum.  Deinde  Gymnasium 
quod  Duesseldorpii  rectore  Brueggemann  floret, 
per  tres  annos  frequentavi.  Anno  hujus  seculi  XXVI 
M.  Aprilis  Regio  instituto,  quod  Monasterii  floret, 
medico-chirurgico,  Directore  Exp.  Dr.  Wutzer, 
hoc  tempore  Chirurgiae  Professore  p.  o.  Universitatis 
Bonnens.,  adscriptus  sum.  Hic  disserentes  audivi: 

De  physice  experimentali  Cei.  Proh  Roling, 
de  historia  naturali  'generali,  de  botanico,  de  zoolo- 
gia  ac  mincralogia  Exp.  Dr.  Roedig,  de  cheinia 
theoretica  et  experimentali  111.  Dr.  Rodde,  de 
osteologia  et  syndesmologia  Exp.  Dr.  Zumhrinck, 
de  anatomia  corporis  humani  generali  disserentem  111. 

Dr.  Wutzer,  repetentemque  Exp.  Dr.  Tourtual, 
«adivi. 

Anno  MDGCCXXVI  M.  Octobris  ad  almam 
Rhenanam  universitatem  me  contuli,  et  a Rectore 
manifico  111.  Prof.  INoeggeratli  in  numerum  ci- 
vium academicorum  receptus  nomen  dedi  apud  de- 
canum facultatis  medicae  spectatissimum  F.  .Nasse. 
Per  iria  semestria  hisce  clarissimorum  professorum 
ordinis  (.philosophorum  et  medicorum  praelectionibus 
interfui:  de  logice  et  psychologia  III.  a Calker, 

de  physice  experimentali  III.  a Muenchow,  de 
botanice  111.  Nees  ab  Esenbeck,  de  zoologia  III. 
Goldfufs,  de  mineralogia  J 11.  Noeggerath,  de 
chemia  expcrimentalij  lll.  G.  Bischof.  Praelectio- 
nes de  rebus  medicis  has  audivi:  anatomiam  specia- 
lem, odenologiam,  et  physiologiam  Cei.  May  er  et 
anatomiam  generalem  Cei.  XV  eber  me  docuerunt, 
encyclopaediam  et  methodologiam  artis  medicae  J 11. 
XX  indischmann,  materiam  medicam,  palhologiam 
et  therapiam  specialem  et  generalem  111.  Harlefs, 
chirurgiam,  doctrinam  fracturarum  et  luxationum, 
fasciarum  applicandarum  et  operationum  chirurgica- 
rum III.  a XX  alther,  therapiam  generalem  ac 
specialem  III.  Nasse.  De  arte  obstetricia  instru- 
mentisque ejusdem  artes  audivi  loquentem  Cei.  Hayn, 
qui  etiam  operationibus  obstetriciis  iri  machina,  cui 
nomen  phantoma  est,  me  instruxit. 

Ab  anno  MDCCCXXX  ili  usque  ad  annum 
MDCCCXXIX  iri  legione  borussica  chirurgi  volunta- 
rii militaris  munere  fungens,  stipendia  merui. 

Tum  anno  MDCCCXXIX  M.  Octobris  Beroli- 
num  me  contuli,  et  a Beat.  II  e gei,  h.  t.  rectore 
magnifico  in  album  receptus  et  a Decano  medicorum 
ordinis  spectatissimo  XXragner  facultati  medicae  ad- 
scriptus  sum.  Per  Iria  semestria  hisce  celeberrimo- 
rum virorum  lectiones  frequentavi:  de  anatomia  or- 
ganorum sensuum  Beat.  Rudo  Iphi,  qui  una  cum 
111.  Knape  in  exercitationibus  dissecandorum  cada- 
verum dux  mihi  fuit,  de  infantum  morbis  et  de  for- 
mulis medicis  conscribendis  Cei.  C asper,  de  doctrina 

morborum  oculi  Cei.  Juengken,  de  doctrina  psy- 
chicorum Cei.  Kranichfeld,  de  morbis  syphiliticis 
111.  Horn  disserentes  audivi.  Exercitationes  clini- 
cas tam  medicas,  quam  chirurgicas  111.  Bartels, 
Rus  t et  de  Graefe  adii. 

A.  MDCCCXXXl  M.  Aprilis  ad  almam  Gry- 
plnam  me  contuli,  ubi  Rectore  magmlico  111.  Berndt 
in  album  receptus  et  a decano  medicorum  ordinis 
spectatissimo  M a n d t , facultati  medicae  adscriptus 
sum.  Institutiones  et  theoreticae  et  practicae,  qui- 
bus interfui,  sunt,  quae  sequuntur:  De  Pathologia  et 
Therapia  speciali,  nec  non  de  Cholera  orientali  III. 
Rerndt,  de  anatomia  comparata  et  pathologica  Cei. 
Schultze  disserentes  audivi.  Clinico  medico  et  ob~ 
stetriciio  usus  sum  duce  111.  Berndt.  — Clinico 
chirurgico  et  ophthalmiatrico  duce  111.  Mandt. 

Tandem  anno  MDCCCXXXlll  M.  majalis  in  hac 
universitate  Friderica  Guilelma  civium  academicorum 
numero  legitime  adscriptus  lll.  Weifs,  fasces  aca- 
dcmicas  hoc  tempore  tenente,  coram  vero  111.  O s a n n 
h.  t.  Decano  spectabilissimo  scholae  medicae  Beroli- 
nensi  adjunctus  sum.  Per  hoc  tempus  hisce  interfui 
lectionibus  medicis  et  chirurgicis:  Cei.  C asper  de  me- 
dicina forensi.  Institutionibus  cimicis  medicis,  chi- 
rurgicis lll.  Rust,  Cei.  Wolff  interfui. 

Omnibus  hisce  praeceptoribus  gratias  quam  maxi- 
mas debeo,  eorumque  in  me  bene  merita  pia  grata- 
que  mente  venerari  nunquam  desinam. 

Jam  vero  tentaminibus  philosophico  et  medico, 
nec  minus  examine  rigoroso,  coram  gratioso  medi- 
corum ordine  absolutis,  spero  fore  ut  dissertatione 
thesibusque  publice  defensis,  summi  in  medicina  ct 
chirurgia  honores  in  me  conferantur. 


TIIESES  DEFENDENDAE. 

1.  Tu  prosopalgia  nervi  dissectio  rejicienda  est. 

2.  Phthisis  pulmonum  tuberculosa  est  contagiosa. 

.‘h  Crusta  inflamma  tori  a sola  venaesectionem  repet  i non  jubet. 
4.  Ilomoeopathia  in  morbis  acutis  minime  adhibenda  est. 

